CELEX: 
Language: el
Date: 2019-08-01 00:00:00
Title: ΚΑΤ’ ΕΞΟΥΣΙΟΔΟΤΗΣΗ ΚΑΝΟΝΙΣΜΟΣ (ΕΕ) …/... ΤΗΣ ΕΠΙΤΡΟΠΗΣ για τη συμπλήρωση του κανονισμού (ΕΕ) 2016/2031 του Ευρωπαϊκού Κοινοβουλίου και του Συμβουλίου μέσω της κατάρτισης του καταλόγου των επιβλαβών οργανισμών προτεραιότητας

ΑΙΤΙΟΛΟΓΙΚΗ ΕΚΘΕΣΗ
            
            
               1.ΠΛΑΙΣΙΟ ΤΗΣ ΚΑΤ’ ΕΞΟΥΣΙΟΔΟΤΗΣΗ ΠΡΑΞΗΣ
            
            
               Το άρθρο 6 παράγραφος 2 του κανονισμού (ΕΕ) 2016/2031 του Ευρωπαϊκού Κοινοβουλίου και του Συμβουλίου σχετικά με προστατευτικά μέτρα κατά των επιβλαβών για τα φυτά οργανισμών
                  1
                αναθέτει στην Επιτροπή την εξουσία να εκδίδει κατ’ εξουσιοδότηση πράξεις για τη συμπλήρωση του εν λόγω κανονισμού μέσω της κατάρτισης καταλόγου των επιβλαβών οργανισμών προτεραιότητας. 
            
            
               Οι επιβλαβείς οργανισμοί προτεραιότητας είναι οι ενωσιακοί επιβλαβείς οργανισμοί των οποίων ο δυνητικός οικονομικός, περιβαλλοντικός ή κοινωνικός αντίκτυπος είναι ο πιο σοβαρός για το έδαφος της Ένωσης. Τα κριτήρια για τον καθορισμό τους παρατίθενται στο τμήμα 2 του παραρτήματος Ι του εν λόγω κανονισμού. Λόγω των σοβαρών επιπτώσεών τους, ο κανονισμός (ΕΕ) 2016/2031 ορίζει τις υποχρεώσεις για εντατικότερες επισκοπήσεις στο άρθρο 24, σχέδια έκτακτης ανάγκης στο άρθρο 25 και ασκήσεις προσομοίωσης στο άρθρο 26.
            
            
               Η Επιτροπή, για να καθορίσει τον κατάλογο των επιβλαβών οργανισμών προτεραιότητας, προέβη σε αξιολόγηση  με βάση μεθοδολογία που αναπτύχθηκε από το Κοινό Κέντρο Ερευνών (JRC) της Επιτροπής και την Ευρωπαϊκή Αρχή για την Ασφάλεια των Τροφίμων (EFSA). Η μεθοδολογία αυτή λαμβάνει υπόψη την πιθανότητα εξάπλωσης και εγκατάστασης καθώς και τις πιθανές συνέπειες των επιβλαβών οργανισμών που αξιολογούνται για το έδαφος της Ένωσης. Συνεκτιμά το γεγονός ότι τα κριτήρια που απαριθμούνται στον εν λόγω κανονισμό καλύπτουν πολλαπλές διαστάσεις (οικονομικές, κοινωνικές και περιβαλλοντικές), καθεμία από τις οποίες περιγράφεται μέσω πολλαπλών επιπτώσεων.
            
            
               Ως αποτέλεσμα αυτής της αξιολόγησης, καθώς και της διαβούλευσης με το ευρύ κοινό που διεξήχθη μέσω της διαδικτυακής πύλης για τη βελτίωση της νομοθεσίας, η Επιτροπή προτείνει την καταχώριση 20 επιβλαβών οργανισμών προτεραιότητας, οι οποίοι παρατίθενται στο παράρτημα του εν λόγω κανονισμού.
            
            
               2.ΔΙΑΒΟΥΛΕΥΣΕΙΣ ΠΡΙΝ ΑΠΟ ΤΗΝ ΕΚΔΟΣΗ ΤΗΣ ΠΡΑΞΗΣ
            
            
               Η Επιτροπή ζήτησε τη γνώμη της ομάδας εμπειρογνωμόνων για την υγεία των φυτών στις 16 Ιανουαρίου 2018, στις 9 Ιουλίου 2018, στις 9 Ιανουαρίου 2019, στις 24 Απριλίου 2019, στις 27 Μαΐου 2019 και στις 9 Ιουλίου 2019.
            
            
               Το παρόν σχέδιο κατ’ εξουσιοδότηση πράξης υποβλήθηκε σε διαβούλευση με το ευρύ κοινό από τις 6 Ιουνίου έως τις 4 Ιουλίου 2019 μέσω της διαδικτυακής πύλης για τη βελτίωση της νομοθεσίας. Ελήφθησαν συνολικά 49 απαντήσεις, οι οποίες είναι διαθέσιμες στο κοινό.
            
            
               3.ΝΟΜΙΚΑ ΣΤΟΙΧΕΙΑ ΤΗΣ ΚΑΤ’ ΕΞΟΥΣΙΟΔΟΤΗΣΗ ΠΡΑΞΗΣ
            
            
               Η κατ’ εξουσιοδότηση πράξη προβλέπει κατάλογο των επιβλαβών οργανισμών προτεραιότητας σύμφωνα με το άρθρο 6 παράγραφος 2 του κανονισμού (ΕΕ) 2016/2031.
            
            
               ΚΑΤ’ ΕΞΟΥΣΙΟΔΟΤΗΣΗ ΚΑΝΟΝΙΣΜΟΣ (ΕΕ) …/... ΤΗΣ ΕΠΙΤΡΟΠΗΣ
            
            
               της 1.8.2019
            
            
               για τη συμπλήρωση του κανονισμού (ΕΕ) 2016/2031 του Ευρωπαϊκού Κοινοβουλίου και του Συμβουλίου μέσω της κατάρτισης του καταλόγου των επιβλαβών οργανισμών προτεραιότητας
            
            
               Η ΕΥΡΩΠΑΪΚΗ ΕΠΙΤΡΟΠΗ,
            
            
               Έχοντας υπόψη τη Συνθήκη για τη λειτουργία της Ευρωπαϊκής Ένωσης,
            
            
               Κανονισμός (EE) 2016/2031 του Ευρωπαϊκού Κοινοβουλίου και του Συμβουλίου, της 26ης Οκτωβρίου 2016, σχετικά με προστατευτικά μέτρα κατά των επιβλαβών για τα φυτά οργανισμών, την τροποποίηση των κανονισμών του Ευρωπαϊκού Κοινοβουλίου και του Συμβουλίου (ΕΕ) αριθ. 228/2013, (ΕΕ) αριθ. 652/2014 και (ΕΕ) αριθ. 1143/2014, και την κατάργηση των οδηγιών του Συμβουλίου 69/464/ΕΟΚ, 74/647/ΕΟΚ, 93/85/ΕΟΚ, 98/57/ΕΚ, 2000/29/ΕΚ, 2006/91/ΕΚ και 2007/33/ΕΚ
                  2
                και ιδίως το άρθρο 6 παράγραφος 2,
            
            
               Εκτιμώντας τα ακόλουθα:
            
            
               (1)Σύμφωνα με το άρθρο 6 παράγραφος 2 του κανονισμού (ΕΕ) 2016/2031, η Επιτροπή εξουσιοδοτείται να καταρτίσει κατάλογο επιβλαβών οργανισμών προτεραιότητας. 
            
         
         
            
               (2)Οι επιβλαβείς οργανισμοί προτεραιότητας είναι ενωσιακοί επιβλαβείς οργανισμοί καραντίνας οι οποίοι πληρούν όλους τους ακόλουθους όρους: πρώτον, δεν είναι γνωστή η παρουσία τους στο έδαφος της Ένωσης ή είναι γνωστή η παρουσία τους είτε σε περιορισμένο τμήμα του εν λόγω εδάφους είτε σε λίγες, ακανόνιστες, μεμονωμένες και σπάνιες περιπτώσεις, δεύτερον, ο δυνητικός οικονομικός, περιβαλλοντικός ή κοινωνικός τους αντίκτυπος είναι ο πιο σοβαρός για το έδαφος της Ένωσης και, τρίτον, καταγράφονται ως επιβλαβείς οργανισμοί προτεραιότητας.
            
            
               (3)Η Επιτροπή προέβη σε αξιολόγηση για να προσδιορίσει ποιοι επιβλαβείς οργανισμοί πρέπει να καταγραφούν ως επιβλαβείς οργανισμοί προτεραιότητας. Η αξιολόγηση αυτή βασίστηκε σε μεθοδολογία την οποία ανέπτυξαν το Κοινό Κέντρο Ερευνών της Επιτροπής και η Ευρωπαϊκή Αρχή για την Ασφάλεια των Τροφίμων. 
            
            
               (4)Η μεθοδολογία αυτή περιλαμβάνει σύνθετους δείκτες, καθώς και ανάλυση που βασίζεται σε πολλαπλά κριτήρια. Λαμβάνει υπόψη, για το έδαφος της Ένωσης, την πιθανότητα εξάπλωσης και εγκατάστασης καθώς και τις πιθανές συνέπειες των αξιολογούμενων επιβλαβών οργανισμών. Επιπλέον, η εν λόγω μεθοδολογία λαμβάνει υπόψη τα κριτήρια που παρατίθενται στο τμήμα 1 σημείο 2) και στο τμήμα 2 του παραρτήματος I του κανονισμού (ΕΕ) 2016/2031, τα οποία καλύπτουν οικονομικές, κοινωνικές και περιβαλλοντικές διαστάσεις. 
            
            
               (5)Η αξιολόγηση έλαβε υπόψη το αποτέλεσμα της μεθοδολογίας την οποία εφάρμοσαν το Κοινό Κέντρο Ερευνών της Επιτροπής και η Ευρωπαϊκή Αρχή για την Ασφάλεια των Τροφίμων, καθώς και το αποτέλεσμα της διαβούλευσης με το ευρύ κοινό που διεξήχθη μέσω της διαδικτυακής πύλης για τη βελτίωση της νομοθεσίας Ως αποτέλεσμα, προκύπτει ότι υπάρχουν 20 επιβλαβείς οργανισμοί, των οποίων ο δυνητικός οικονομικός, περιβαλλοντικός ή κοινωνικός αντίκτυπος είναι ο πιο σοβαρός για το έδαφος της Ένωσης.
            
            
               (6)Επιπλέον,  δεν είναι γνωστή η παρουσία των εν λόγω επιβλαβών οργανισμών στο έδαφος της Ένωσης ή είναι γνωστή η παρουσία τους είτε σε περιορισμένο τμήμα του εν λόγω εδάφους είτε σε λίγες, ακανόνιστες, μεμονωμένες και σπάνιες περιπτώσεις.
            
            
               (7)Κατά συνέπεια, κρίνεται σκόπιμο να καταχωριστούν οι εν λόγω επιβλαβείς οργανισμοί στο παράρτημα του παρόντος κανονισμού.
            
            
               (8)Για να εξασφαλιστεί η συνεκτική εφαρμογή όλων των κανόνων σχετικά με τους ενωσιακούς επιβλαβείς οργανισμούς καραντίνας, ο παρών κανονισμός θα πρέπει να αρχίσει να εφαρμόζεται από την ίδια ημερομηνία με τον κανονισμό (ΕΕ) 2016/2031, δηλαδή από τις 14 Δεκεμβρίου 2019,
            
            
               ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ:
            
            
               Άρθρο 1
               Κατάλογος επιβλαβών οργανισμών προτεραιότητας
            
            
               Ο κατάλογος των επιβλαβών οργανισμών προτεραιότητας, που αναφέρεται στο άρθρο 6 παράγραφος 2 του κανονισμού (ΕΕ) 2016/2031, παρατίθεται στο παράρτημα του παρόντος κανονισμού.
            
            
               Άρθρο 2
               Έναρξη ισχύος και εφαρμογή
            
            
               Ο παρών κανονισμός αρχίζει να ισχύει την εικοστή ημέρα από τη δημοσίευσή του στην Επίσημη Εφημερίδα της Ευρωπαϊκής Ένωσης.
            
            
               Εφαρμόζεται από τις 14 Δεκεμβρίου 2019.
            
            
               Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε κράτος μέλος.
            
            
               Βρυξέλλες, 1.8.2019
            
            
               
                     Για την Επιτροπή
               
               
                     Πρόεδρος
                     Jean-Claude JUNCKER
               
               
            
         
         
            
                  
                     (1)
                  
                        Κανονισμός (EE) 2016/2031 του Ευρωπαϊκού Κοινοβουλίου και του Συμβουλίου, της 26ης Οκτωβρίου 2016, σχετικά με προστατευτικά μέτρα κατά των επιβλαβών για τα φυτά οργανισμών, την τροποποίηση των κανονισμών του Ευρωπαϊκού Κοινοβουλίου και του Συμβουλίου (ΕΕ) αριθ. 228/2013, (ΕΕ) αριθ. 652/2014 και (ΕΕ) αριθ. 1143/2014, και την κατάργηση των οδηγιών του Συμβουλίου 69/464/ΕΟΚ, 74/647/ΕΟΚ, 93/85/ΕΟΚ, 98/57/ΕΚ, 2000/29/ΕΚ, 2006/91/ΕΚ και 2007/33/ΕΚ (ΕΕ L 317 της 23.11.2016, σ. 4).
               
               
                  
                     (2)
                  
                        ΕΕ L 317 της 23.11.2016, σ. 4.
               
            
      
    ---documentbreak--- 
      
         
         
            
               ΠΑΡΑΡΤΗΜΑ
                  Κατάλογος των επιβλαβών οργανισμών προτεραιότητας 
            
            
               Agrilus anxius Gory
            
            
               Agrilus planipennis Fairmaire
            
            
               Anastrepha ludens (Loew)
            
            
               Anoplophora chinensis (Thomson)
            
            
               Anoplophora glabripennis (Motschulsky)
            
            
               Anthonomus eugenii Cano
            
            
               Aromia bungii (Faldermann)
            
            
               Bactericera cockerelli (Sulc.)
            
            
               Bactrocera dorsalis (Hendel)
            
            
               Bactrocera zonata (Saunders)
            
            
               Bursaphelenchus xylophilus (Steiner et Bührer) Nickle et al.
            
            
               Candidatus Liberibacter spp., αιτιολογικός παράγοντας της νόσου Huanglongbing των εσπεριδοειδών / πρασίνισμα των εσπεριδοειδών
            
            
               Conotrachelus nenuphar (Herbst)
            
            
               Dendrolimus sibiricus Tschetverikov
            
            
               Phyllosticta citricarpa (McAlpine) Van der Aa
            
            
               Popillia japonica Newman
            
            
               Rhagoletis pomonella Walsh
            
            
               Spodoptera frugiperda (Smith)
            
         
         
            
               Thaumatotibia leucotreta (Meyrick)
            
            
               Xylella fastidiosa (Wells et al.)